భారతదేశం అనుసరిస్తున్న పరిమిత యుద్ధ వ్యూహాన్ని తిప్పికొడతామని పాక్ ప్రధాని షాహిద్ అబ్బాసీ స్పష్టం చేశారు. దానికి తగిన సమాధానం తమదగ్గరుందని హెచ్చరించారు. కశ్మీరీ ప్రజల  హక్కులను భారత్ క్రూరంగా అణచివేస్తోందని, దీనిపై ఐక్యరాజ్య సమితి ఓ ప్రత్యేక దూతను నియమించాలని పాక్ డిమాండ్ చేసింది. ఐరాస సర్వసభ్య సమావేశంలో పాక్ ప్రధాని షాహిద్ అబ్బాసీ మాట్లాడారు. పాకిస్థాన్లో ఉగ్రవాదులకు ఎలాంటి ఆశ్రయం కల్పించడం లేదని, తాలిబన్లు ఎవ్వరూ తమ దేశంలో తలదాచుకోవడం లేదని స్పష్టం చేశారు. అఫ్గాన్లోనే తాలిబన్లు యథేచ్ఛగా తిరుగుతున్నారని, ఐఎస్, అల్ కాయిదా ఉగ్రవాద సంస్థలూ అక్కడే ఆశ్రయం పొందుతున్నాయని, వాటిని నిర్మూలించాల్సిన అవసరం ఉందన్నారు. పాకిస్థాన్కు వ్యతిరేకంగా ఉగ్రవాదులను భారత్ ప్రోత్సహిస్తోందని విమర్శించారు. భారత్-పాక్ సరిహద్దుల్లో ఈ ఏడాదిలో ఇప్పటి వరకు 600 సార్లు కాల్పుల విరమణ ఒప్పందాన్ని ఉల్లంఘించినా పాక్ ఎంతో సహనంతో వ్యవహరిస్తోందన్నారు.
bharatadesam anusaristunna parimita yuddha vyuhanni tippikodatamani pak pradhaani shahid abbasi spashtam chesaru. daaniki tagina samadhanam tamadaggarundani heccharinchaaru. kashmiri prajala  hakkulanu bharat kruramgaa anachivestondani, deenipai aikyarajya samiti oo pratyeka dootanu niyaminchaalani pak demand chesindi. airasa sarvasabhya samavesamlo pak pradhaani shahid abbasi matladaru. paakisthaanlo ugravaadulaku elanti aashrayam kalpinchadam ledani, taalibanlu evvaruu tama desamlo taladachukovadam ledani spashtam chesaru. afganlone taalibanlu yathechchagaa tirugutunnaarani, is, all kayida ugravaada samsthaluu akkade aashrayam pondutunnaayani, vaatini nirmuulinchaalsina avasaram undannaaru. paakisthaanku vyatirekamgaa ugravaadulanu bharat prothsahistondani vimarsinchaaru. bharat-pak sarihaddullo ee edaadilo ippati varaku 600 saarlu kaalpula viramana oppandaanni ullanghinchinaa pak entho sahanamtho vyavaharistondannaaru.